પણ આ આપવા-લેવાનો ગણતરી વિનાનો હિસાબ, વદ્દી અને દશકા વિનાનો હિસાબ કરવા માણસ અસમર્થ છે. રૂપિયાના ત્રણ અડધિયા શોધતો માણસ ગણતરી વગર શાક પણ નથી લેતો તો દાન તો શું કરવાનો? જો કે કર્ણ જેવા દાનવીરો હજીયે પાકે છે, ઠંડીમાં અડધી રાત્રે ગરીબોને ધાબળા ઓઢાડી જનાર હજીયે જન્મે છે. આટઆટલાં ધર્મ-સ્થાનો, આટલી અંધ-શાળાઓ અને ગૌ-શાળાઓ હજીય દાનના પૈસાથી જ નભે છે. ત્યાં કોઈ ગણતરી જોવા મળતી નથી. સામે પક્ષે કંઈ કેટલાય યુવાનો મદદનો સહેલો રસ્તો અપનાવી આરામ કરે છે. સંઘર્ષ કરવાનું ટાળે છે, મદદને પોતાનો જન્મસિદ્ધ અધિકાર માને છે, જાણે કહેતાં ના હોય કે…